**Orxan Elxan oğlu Novruzəlizadə** (10 dekabr 1998, Vurğun, Ağstafa rayonu — 11 may 2023, Kəlbəcər rayonu) — Azərbaycan Silahlı Qüvvələrinin əsgəri. 11 may 2023-cü ildə Azərbaycan-Ermənistan sərhədi istiqamətində erməni hərbi birləşmələrinin törətdiyi təxribat nəticəsində şəhid olmuşdur.

Həyatı
------

Orxan Novruzəlizadə 10 dekabr 1998-ci ildə Ağstafa rayonunun Vurğun qəsəbəsində Elxan Novruzəliyevin və Mətanət Əliyevanın ailəsində anadan olmuşdur. 2004–2015-ci illərdə şəhid Habil Əzizov adına Ağstafa rayon Vurğun qəsəbə tam orta məktəbində orta təhsil almışdır. Subay idi.

Hərbi xidməti
-------------

Orxan Novruzəlizadə 2016-cı ildə Səfərbərlik və Hərbi Xidmətə Çağırış üzrə Dövlət Xidmətinin Ağstafa rayon şöbəsi tərəfindən hərbi xidmətə çağırılmışdır. Çağırışa əsasən, Azərbaycan Silahlı Qüvvələrinin sıralarında sıravi olaraq hərbi xidmətə başlamışdır. 2017-ci ildə hərbi xidmətini başa vurduqdan sonra mülki fəaliyyətinə davam etmişdir. 2020-ci ildə Quru Qoşunlarının "Müddətdən artıq həqiqi hərbi xidmət" kursunu bitirən Orxan Novruzəlizadə yenidən ordu sıralarına qayıdaraq müddətdən artıq hərbi xidmət qulluqçusu kimi hərbi xidmətinə davam etmişdir.

Azərbaycan Ordusunun əsgəri olan Orxan Novruzəlizadə 2020-ci il sentyabrın 27-dən Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsində iştirak etmişdir. Qubadlının azadlığı uğrunda gedən döyüşlərdə vuruşmuş, fərqlənmişdir.

Azərbaycanın Qubadlı rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Orxan Novruzəlizadə "Qubadlının azad olunmasına görə" medalı ilə təltif edildi.

İkinci Qarabağ müharibəsində iştirakına görə Orxan Novruzəlizadə baş nazir Əli Əsədov tərəfindən "Vətən müharibəsi iştirakçısı" medalı ilə təltif edildi.

Orxan Novruzəlizadə İkinci Qarabağ müharibəsindən sonra müharibədə iştirakına görə bir neçə medal, fəxri fərman və təşəkkürnamələrlə təltif edilmişdi. Kəlbəcər rayonu ərazisində, Azərbaycan-Ermənistan sərhədi istiqamətində yerləşən "N" saylı hərbi hissələrdən birində hərbi xidmətinə davam edirdi.

11 may 2023-cü ildə səhər saatlarından etibarən erməni hərbi birləşmələri Basarkeçər rayonunun Zod kəndi istiqamətində yerləşən mövqelərindən Azərbaycan Ordusunun üzbəüz mövqelərini minaatanlardan atəşə tutmuşdur və nəticədə, Azərbaycan-Ermənistan sərhədində qarşıdurma başlamışdır. Sərhəddə erməni hərbi birləşmələri tərəfindən törədilən təxribat nəticəsində Azərbaycan Ordusunun müddətdən artıq həqiqi hərbi xidmət qulluqçusu Orxan Novruzəlizadə Kəlbəcər rayonu istiqamətində döyüş tapşırığının yerinə yetirilməsi zamanı şəhid olmuşdur. Orxan Novruzəlizadənin nəşi evinə gətirilərək 12 may 2023-cü ildə doğulduğu Ağstafa rayonunun Vurğun qəsəbəsində torpağa tapşırılmışdır. Dəfn mərasimində Ağstafa RİH başçısı Seymur Orucov, Müdafiə Nazirliyinin nümayəndələri, rayonun hüquq-mühafizə orqanlarının rəhbərləri, Orxan Novruzəlizadənin hərbçi yoldaşları, ictimaiyyət nümayəndələri iştirak etmişlər.

Təltifləri
----------

* (29.12.2020) — "Qubadlının azad olunmasına görə" medalı
* "Vətən müharibəsi iştirakçısı" medalı  — 20202020 (10.02.2022) — "Vətən müharibəsi iştirakçısı" medalı

İstinadlar
----------

1. ↑  "Düşmən təxribatı nəticəsində şəhid olan Orxan Novruzəlizadə Ağstafadandır - FOTO/VİDEO". www.oxu.az (az.). 11.05.2023. 2023-05-11 tarixində arxivləşdirilib. İstifadə tarixi: 11.05.2023.
2. ↑  "Şəhid hərbçimiz bu rayonda dəfn ediləcək - FOTO". www.redaktor.az (az.). 11.05.2023. 2023-05-13 tarixində arxivləşdirilib. İstifadə tarixi: 11.05.2023.
3. ↑  "ORDUMUZUN HƏRBÇİSİ ŞƏHİD OLDU - Ermənistanın təxribatı nəticəsində + FOTO (Yenilənib)". www.azpolitika.info (az.). 11.05.2023. 2023-05-11 tarixində arxivləşdirilib. İstifadə tarixi: 11.05.2023.
4. ↑  "Azərbaycan Silahlı Qüvvələrinin hərbi qulluqçularının "Qubadlının azad olunmasına görə" medalı ilə təltif edilməsi haqqında Azərbaycan Prezidentinin 29.12.2020-ci il tarixli Sərəncamı". www.president.az (Azərbaycan Prezidentinin saytı). 29.12.2020. 2021-01-17 tarixində arxivləşdirilib. İstifadə tarixi: 24.12.2020.
5. 1 2  "Vətən müharibəsi iştirakçılarının təltif edilməsi haqqında Azərbaycan Respublikası Prezidentinin Sərəncamı". www.president.az (Azərbaycan Prezidentinin rəsmi saytı) ( (az.)). 10.02.2022. 2022-02-10 tarixində arxivləşdirilib. İstifadə tarixi: 10.02.2022.
6. ↑  "Ermənistan vəziyyəti daha da gərginləşdirir". www.mod.gov.az (az.). 11.05.2023. 2023-05-11 tarixində arxivləşdirilib. İstifadə tarixi: 11.05.2023.
7. ↑  "Ermənistanın təxribatı nəticəsində hərbi qulluqçumuz şəhid olub". www.mod.gov.az (az.). 11.05.2023. 2023-05-11 tarixində arxivləşdirilib. İstifadə tarixi: 11.05.2023.
8. ↑  "Şəhid Orxan Novruzəlizadə dəfn edildi - YENİLƏNİB + FOTO". www.oxu.az (az.). 12.05.2023. 2023-05-12 tarixində arxivləşdirilib. İstifadə tarixi: 12.05.2023.
9. ↑  "Ağstafanın Vurğun qəsəbəsindən olan şəhidimiz Orxan Elxan oğlu Novruzəliyev izdihamla son mənzilə yola salınıb". www.agstafa-ih.gov.az (az.). 12.05.2023. 2023-08-06 tarixində arxivləşdirilib. İstifadə tarixi: 12.05.2023.
10. ↑  "Azərbaycan Silahlı Qüvvələrinin hərbi qulluqçularının "Qubadlının azad olunmasına görə" medalı ilə təltif edilməsi haqqında Azərbaycan Prezidentinin 29.12.2020-ci il tarixli Sərəncamı". www.president.az (Azərbaycan Prezidentinin saytı). 29.12.2020. 2021-01-17 tarixində arxivləşdirilib. İstifadə tarixi: 24.12.2020.